X'ħin ix-xemx Taqbad it-trejqa żurżiqija lejn L-Ave Marija, Naħrab tan-nies il-ħamba U l-geġwiġija, U bil-maħbuba miegħi Naġbad inżul u tliegħi, Biex qalb is-siġar, L-irziezet, U s-sejjieħ, Insib mistrieħ. Donnha teħfief Il-ħajja għaġġelija, Kull fl-għaxija; U x'ħin is-sema jħammar Bi dawl u dija, Toħroġ b'qawwa ta' berqa Tilgħab logħba bis-serqa Il-fantasija, U l-ħoss inin, Jaqbżu bħal ħallelin. Minn taħt is-siġar Tal-bajtar u tat-tin, Id-dliel waħxija, Saħħarija, Tawwalin. U nħossni ħriġt mid-dinja W. tlaqtha wrajja, Inħossni ngħix il-ħajja Tal-kotba w ta' fistejjer, U nibqa', nibqa' sejjer Noħlom mingħajr mistħija Ħolm ta' tarbija. GĦALL-KITBA TAJBA TAL-MALTI 85 'Mma x'ħin il-bini nqarreb U l-għagħa ħarxa tan-nies, X'ħin nisma' d-daqq żgarrat Minn radju ġdid, stunat, U r-riħ ta' xi ''Cortina' Ivenven biex jurina Il-qerda ta' daż-żmien, X'ħin nilmaħ mal-bankina Żgħażagħ b'dik it-tbissima Li tfiehmek mingħajr kliem U x'ħin flok l-isem t'Alla Nilmaħ ġo ħafna qlub Isem James Bond'. miktub… il-logħob. tal-fantasija Jiżvinta minn ġo fijal